கேள்வி: திருகோணமலை மாவட்டம் - அமைவிடம் பற்றி விளக்கவும்.
பதில்: திருகோணமலை மாவட்டம் இலங்கைத் தீவின் கிழக்குக் கரையோரத்தில் அமைந்துள்ளது. இம் மாவட்டத்தின் வடக்கில் முல்லைத்தீவு மாவட்டமும், மேற்கில் அனுராதபுர மாவட்டமும், தெற்கில் பொலநுறுவை மாவட்டம், மட்டக்களப்பு மாவட்டம் ஆகிய மாவட்டங்களும், கிழக்கில் கடலும் உள்ளன. புகழ் பெற்ற இயற்கைத் துறைமுகமாகிய திருகோணமலைத் துறைமுகம் இம் மாவட்டத்திலேயே உள்ளது.
கேள்வி: திருகோணமலை மாவட்டம் - மக்கள்தொகை குறித்து விரிவாக சொல்லுங்கள்.
பதில்: கடைசியாக முறையான மக்கள்தொகைக் கணக்கெடுப்பு நடத்தப்பட்ட 1981 ஆம் ஆண்டிற்கான கணக்கெடுப்பின்படி இம்மாவட்டத்தின் மொத்த மக்கள்தொகை 255,948 ஆகும். இலங்கையில் நடைபெற்ற 2001 ஆண்டிற்கான கணக்கெடுப்பு வடக்குக் கிழக்கு மாகாணங்களில் முழுமையாக இடம்பெறவில்லை. எனினும் இவ்வாண்டில் இம் மாவட்டத்தின் மக்கள்தொகை 340,158 என மதிப்பிடப்பட்டுள்ளது. இது நாட்டின் மொத்த மக்கள்தொகையின் 1.81% ஆகும். திருகோணமலை மாவட்டம் இலங்கையில் மிகக் குறைந்த மக்களடர்த்தி கொண்ட மாவட்டங்களுள் ஒன்று. 2001 ஆம் ஆண்டு மதிப்பீடுகளின் படி இம் மாவட்டத்தின் மக்களடர்த்தி ஒரு சதுர கிலோமீட்டருக்கு 138 ஆகும். இலங்கையின் சராசரி மக்களடர்த்தியான 300 என்ற அளவின் பாதியிலும் இது குறைவே. இம் மாவட்டத்தின் இன அடிப்படையிலான மக்கள்தொகைக் கணக்கீடுகள் இங்கே 93,132 தமிழர், 85,503 சிங்களவர், 75,039 சோனகர் இருந்ததாகக் காட்டுகின்றன. இதன்படி இம் மாவட்டத்தில் வாழும் இவ்வினங்களில் நூற்றுவீத (விழுக்காடு) அளவுகள் முறையே 36.39%, 33.41%, 29.32% ஆகக் காணப்படுகின்றன.
கேள்வி: திருகோணமலை மாவட்டம் - பிரதேச செயலாளர் பிரிவுகள் பற்றி விளக்கவும்.
பதில்: * கோமரங்கடவல பிரதேச செயலாளர் பிரிவு * கந்தளாய் பிரதேச செயலாளர் பிரிவு * கிண்ணியா பிரதேச செயலாளர் பிரிவு * குச்சவெளி பிரதேச செயலாளர் பிரிவு * மொரவெவ பிரதேச செயலாளர் பிரிவு * மூதூர் பிரதேச செயலாளர் பிரிவு * பதவிசிறிபுர பிரதேச செயலாளர் பிரிவு * சேருவிலை பிரதேச செயலாளர் பிரிவு * தம்பலகாமம் பிரதேச செயலாளர் பிரிவு * திருகோணமலை பட்டினமும் சூழலும் பிரதேச செயலாளர் பிரிவு * வெருகல் - ஈச்சிலம்பத்தை பிரதேச செயலாளர் பிரிவு